***PROJEKT RAZREDNE NASTAVE „VOLIM SVOJ GRAD“***

***NASELJA POŽEGE i 2.c***

**CILJ PROJEKTA:**

Spoznati važnost obilježavanja Grgureva (Dana grada 12.3.) u našem gradu.

Istraživanje i usvajanje znanja o kulturnim i povijesnim događajima, znamenitostima, naseljima i posebnosti našega grada.

**NAMJENA**: Upoznati aktivnosti koje se provode u obilježavanju Dana grada.

Razvijanje svijesti o čuvanju povijesnih vrijednosti i ljubavi prema svom rodnom gradu i užem zavičaju.

**Proveli smo ga kroz nastavne predmete:**

**Pridoda i društvo**: Istraživački rad, Nizinsko - brežuljkasti zavičaj, Naselja Požege

**Hrvatski jezik**: Stvaralački sastav; Zašto volim svoje mjesto/grad?

**Likovna kultura**; Nizinski dio moga zavičaja, Boja, kontrast toplo - hladno

**Tjelesna i zdravstvena kultura**; Zavičjajne igre

**Sat razrednika**; Rad na projektu; Kviz o gradu

**ISTRAŽIVAČKI RAD:**

**Učenici su podijeljeni u 7 skupina. Svaka skupina je trebala istražiti određeni broj naselja, istražiti znamenitosti i posebnosti naselja. Pronaći naselje na karti.**

Grad Požega uz sam grad obuhvaća ukupno i 31 naselje (stanje 2006.), a to su naselja:

**Alaginci Turnić**

**Bankovci Ugarci**

**Ćosine Laze Vasine Laze**

**Crkveni Vrhovci Vidovci**

**Dervišaga Štitnjak**

**Donji Emovci Škrabutnik**

**Drškovci Požega**

**Emovački Lug Stara Lipa**

**Golobrdci Šeovci**

**Gornji Emovci Seoci**

**Gradski Vrhovci Novo Selo**

**Komušina Novi Štitnjak**

**Krivaj Novi Mihaljevci**

**Kunovci Nova Lipa**

**Laze Prnjavor Mihaljevci**

**Marindvor**

**1.SKUPINA**

**ALAGINCI, ŠEOVCI I TURNIĆI**

**ALAGINCI** su smješteni oko 5 km sjeverno od Požega, susjedna naselja su Šeovci i Turnić na sjeveru te Požega na jugu. Prema popisu stanovništva iz 2011. godine Alaginci su imali 198 stanovnika.

**ŠEOVCI** su smješteni oko 7 km sjeverno od Požega, susjedna naselja su Alaginci na jugu, Treštanovci na istoku te Turnić zapadu. Prema popisu stanovništva iz 2011. godine Šeovci su imali 121 stanovnika.

**TURNIĆ** je smješten oko 5 km sjeverno od Požega, susjedna naselja su Alilovci na sjeveru, Ramanovci i Treštanovci na istoku te Šeovci i Alaginci na jugu. Prema popisu stanovništva iz 2011. godine Turnić je imao 88 stanovnika.

Istraži zanimljivosti o ovim naseljima i odgovore napiši na papir.

1. Zaokruži na karti spomenuta naselja.
2. Ima li naselje crkvu, spomenik ili znamenitost? Kako se zove?
3. Po čemu su ova naselja posebna?

**2.SKUPINA**

**BANKOVCI, KRIVAJ, KUNOVCI, GOLOBRDCI, MIHALJEVCI**

**BANKOVCI** su smješteni oko 8 km sjeverno od Požega, susjedna naselja su Krivaj na sjeveru, Trenkovo na zapadu te Štitnjak, Marindvor i Kunovci na jugu. Prema popisu stanovništva iz 2011. godine Bankovci su imali 109 stanovnika.

**KRIVAJ** se nalazi sjeverozapadno od Požege, susjedna naselja su Toranj i Biškupci na sjeveru, Antunovac i Trenkovo na istoku, Bankovci i Kunovci na jugu te Milanovac na zapadu. Prema popisu stanovništva iz 2011. godine Krivaj je imao 79 stanovnika.

**KUNOVCI** su smješteni oko 6 km sjeverno od Požega, susjedna naselja su Krivaj i Bankovci na sjeveru, Marindvor na jugu, Nova Lipa na jugozapadu te Ugarci na zapadu. Prema popisu stanovništva iz 2011. godine Kunovci su imali 88 stanovnika.

**GOLOBRDCI** su smješteni oko 5 km sjeverno od Požege, susjedna naselja su Štitnjak na zapadu i Mihaljevci na istoku.

**MIHALJEVCI** su smješteni oko 4 km sjeverno od Požege na cesti prema Velikoj susjedna naselja su Golobrdci na zapadu i Novi Mihaljevci na sjeveru. Prema popisu stanovništva iz 2011. godine Mihaljevci su imali 752 stanovnika. U Mihaljevcima se nalazi područna škola[3] od 1. do 4. razreda. Iz Mihaljevaca dolazi NK Croatia Mihaljevci koji nastupa u 1. ŽNL Požeško-slavonskoj.

Mihaljevci 1857. i 1869. iskazani su pod imenom Mihaljevci Ilirski, a od 1880. do 1900. pod imenom Mihaljevci Hrvatski.

Istraži zanimljivosti o ovim naseljima i odgovore napiši na papir.

1. Zaokruži na karti spomenuta naselja.

2. Ima li naselje crkvu, spomenik ili znamenitost? Kako se zove?

3. Po čemu su ova naselja posebna?

**3.SKUPINA**

**MARINDVOR, NOVI ŠTITNJAK**

**MARINDVOR** je smješten oko 5 km sjeverno od Požega, susjedna naselja su Krivaj, Kunovci i Bankovci na sjeveru, Novi Štitnjak na jugu, Stara Lipa na zapadu te Štitnjak na istoku. Prema popisu stanovništva iz 2011. godine Marindvor je imao 116 stanovnika.

**NOVI ŠTITNJAK** je prigradsko naselje u sjevernome dijelu Požege na cesti prema Marindvoru. Prema popisu stanovništva iz 2011. godine Novi Štitnjak je imao 136 stanovnika.

**ŠTITNJAK** je smješten oko 5 km sjeverno od Požege, susjedna naselja su Marindvor na zapadu i Golobrdci na istoku. Sovinjak je malo jezero i ribnjak u blizini. Prema popisu stanovništva iz 2011. godine Štitnjak je imao 54 stanovnika.

Istraži zanimljivosti o ovim naseljima i odgovore napiši na papir.

1. Zaokruži na karti spomenuta naselja.

2. Ima li naselje crkvu, spomenik ili znamenitost? Kako se zove?

3. Po čemu su ova naselja posebna?

**4.SKUPINA**

**EMOVAČKI LUG, DONJI EMOVCI, GORNJI EMOVCI, NOVA LIPA**

**EMOVAČKI LUG** se nalazi sjeverozapadno od Požege, susjedna naselja su Donji Emovci na jugu, Gornji Emovci na istoku, Nova Lipa na sjeveru i Stara Lipa na zapadu. Prema popisu stanovništva iz 2011. godine Emovački Lug je imao 32 stanovnika.

**DONJI EMOVCI** su prigradsko naselje u sjeverozapadnome dijelu Požege na cesti prema Emovačkom Lugu. Prema popisu stanovništva iz 2011. godine Donji Emovci su imali 181 stanovnika.

**NOVA LIPA** se nalazi sjeverozapadno od Požege, susjedna naselja su Emovački Lug na jugu, Kunovci na istoku, Stara Lipa na zapadu i Ugarci na sjeveru. Prema popisu stanovništva iz 2011. godine Nova Lipa je imala 88 stanovnika.

Istraži zanimljivosti o ovim naseljima i odgovore napiši na papir.

1. Zaokruži na karti spomenuta naselja.

2. Ima li naselje crkvu, spomenik ili znamenitost? Kako se zove?

3. Po čemu su ova naselja posebna?

**5.SKUPINA**

**STARA LIPA**

Stara Lipa, prigradsko naselje Požege, čiji naziv je iskazivan pod imenom Lipa do 1900. god., Požeška Lipa od 1910. do 1931. god. i Stara Lipa od 1948. godine. Udaljena je 6 km zapadno od Požege, u ravničarskom području Požeške kotline zvanom Poljadija, a na lokalnoj cesti, Požega-Skenderovci-Požeški Brestovac koji je na čvorištu cestovnih pravaca županijskog značaja Požega-Nova Gradiška i Požega-Pakrac.

1 km južno ispod Stare Lipe od zapada prema istoku protječe rijeka Orljava, koja regulacijom vodotoka i navoženjem nasipa dobiva novi izgled, na lijevoj strani ostavlja plodna polja i livade, dalje nastavlja mirno teći prema Požegi te vijugati prema jugu do utoka u rijeku Savu.

Priključenje telefona 1996. god. a tijekom Domovinskog rata i asfaltiranje ceste od Donjih Emovaca u dužini 3 km te uspostavljanjem lokalne autobusne linija Požega-Ugarci-Požega na radost posebno učenika; koji su prije domovinskog rata išli pješke preko Orljave u 1,7 km udaljeni Pož. Brestovac, dok 4 razreda područne škole pohađaju idući u 1 km udaljenu Novu Lipu, mještani Stare Lipe tako su povezani sa cijelom Hrvatskom. Prije 10-ak godina prošireno je mjesno groblje i sagrađena mrtvačnica o čijem estetskom izgledu skrbi Mjesni odbor.

Mjesna kapelica sagrađena 1980-ih. god. posvećena je apostolima, Filipu i Jakovu čiji imendan ovdašnji mještani katolici slave prve nedjelje mjeseca svibnja. Matična župna crkva Sv. Ane nalazi se u 5 km udaljenim Skenderovcima, čiji blagdan mještani i župljani slave 26. srpnja. Misna slavlja u župnoj crkvi održavaju se svake nedjelje u godini a u mjesnim kapelicama jedanput mjesečno. 18 župa požeškoga kraja čine Požeški dekanat, a 7 dekanata Požešku biskupiju, ustanovljenu i proglašenu 1997. god. koja kao sufraganska biskupija potpada pod Ðakovačko-osječku metropoliju.

Prije više od 3 desetljeća osnovan je 1974. god. Nogometni klub "LIPA" te se promjenljivim uspjehom neprekidno natječe u drugorazrednoj ligi „Nogometnog saveza područja“, tadašnje Općine Slav. Požega i sada kao član 2. ŽNL Pož.-slavonske županije, gdje se uz seniore natječu i juniori. Nogometno igralište „Ritki gaj“ sa nadstrešnicama za pričuvne igrače i sudce, ograđeno je i postavljena je rasvjeta za noćne treninge i nogometne turnire tijekom ligaške stanke a sagrađene su i svlačionice sa tribinom, koje su prenamjenjene u sportsku teretanu za vježbanje.

Tijekom Domovinskog rata pripadnici mjesne Civilne zaštite sudjelovali su kao dragovoljci u obrani, bdijući na punktovima u 3 km udaljenom mjestu Ugarci. Sa nekolicinom pripadnika koji su se priključili Oružanim snagama Republike Hrvatske dali su svoj doprinos uspostavi samostalne Lijepe naše, srećom bez žrtava.

Istraži zanimljivosti o ovim naseljima i odgovore napiši na papir.

1. Zaokruži na karti spomenuto naselje.

2. Ima li naselje crkvu, spomenik ili znamenitost? Kako se zove?

3. Po čemu su ova naselja posebna?

**6.SKUPINA**

**UGARCI**

**UGARCI** su smješteni oko 8 km sjeverozapadno od Požega, susjedna naselja su Milanovac na sjeveru, Nova Lipa i Jaguplije na jugu, Požeški Brđani na zapadu te Kunovci na istoku. Od Kunovaca je udaljeno 2.1 km i dijeli ih poljska cesta, tzv. makadam. U tom smjeru, na pola puta nalazi se Ugaračko groblje koje nije veliko, ali je poprilično staro. Naime neki grobovi su stariji i od 100 godina.

Ugarci su staro požeško selo koje se pismeno spominje još davne 1702. ali prema narodnoj predaji postojali su prije dolaska turske vojske u Požešku kotlinu. Turci su osvojili Požeštinu početkom 1537. godine i vladali njome sve do 1688. godine kada su istjerani nakon pobjede hrvatke narodne vojske na brdu Sokolovac pod zapovjedništvom Luke Imbrišimovića. Narodna legenda kaže da je selo dobilo ime jer su seljani turke istjerali bacajuči vrele ugarke iz zapaljene peći, odnosno vatre. Ugar je nešto poput žere ali nije nastalo od zapaljenog drveta već od zapaljenog klipa kukuruza.

Prema popisu stanovništva iz 2011. godine Ugarci su imali 57 stanovnika.

Istraži zanimljivosti o ovim naseljima i odgovore napiši na papir.

1. Zaokruži na karti spomenuto naselje.

2. Ima li naselje crkvu, spomenik ili znamenitost? Kako se zove?

3. Po čemu su ova naselja posebna?

**7.SKUPINA**

**ĆOSINE LAZE, VASINE LAZE, LAZE PRNJAVOR, SEOCI, KOMUŠINA, DERVIŠAGA, VIDOVCI, ŠKRABUTNIK, CRKVENI VRHOVCI, GRADSKI VRHOVCI**

**VIDOVCI** su naselje u Republici Hrvatskoj u Požeško-slavonskoj županiji, u sastavu grada Požege. Prema povijesnim izvorima naselje se spominje već u 16.stoljeću pod nazivom "Vidovac", a u radu "Grad Požega kao sjedište Požeškog sandžaka, urbani i privredni razvoj u 16.stoljeću" autorice Fazliete C.Hafizović iz 1994., se navodi pod tim imenom kao naselje u vrijeme turske vladavine ovim prostorom u kojem se nalazila kršćanska crkvena baština.

Vidovci se nalazi istočno od Požege, na južnim padinama Požeške gore na cesti prema Pleternici, susjedno naselje je Dervišaga na istoku. Vidovci se nalazi u na 45°19'57" sjeverno od ekvatora i 17°42'52" istočno od početnog meridijana. Prema popisu stanovništva iz 2011. godine Vidovci su imali 1582 stanovnika.

Istraži zanimljivosti o ovim naseljima i odgovore napiši na papir.

1. Zaokruži na karti spomenuta naselja.

2. Ima li naselje crkvu, spomenik ili znamenitost? Kako se zove?

3. Po čemu su ova naselja posebna?